Generalitat de Catalunya   
Departament d'Ensenyament 

**Escola PLA DE MAR**

Benvolgudes famílies,

Estaria molt bé que durant l’estiu descanséssiu i no penséssiu en res d’escola: juguéssiu, us avorríssiu, féssiu coses diferents que no feu la resta del curs, etc. Tot hi així per si hi ha qui no pot estar-se de fer coses o per a qui des de l’escola hem recomanat treballar algun aspecte concret us fem un llistat de coses que sempre aniran bé i van lligades amb el que treballem a l’aula.

***Llengües:***

* Activitats **D’EXPRESSIÓ ESCRITA**: Un diari de les vacances, explicar una pel·lícula que hagis vist, un conte conegut, inventar un conte, escriure una recepta, fer una descripció i gravar-te després, escriure una recepta i gravar-te quan la vagis a fer de veritat, i etc.
* **Lectura diària** a partir d’algun llibre, diari, revista, etc que els agradi. (**VELOCITAT I COMPRENSIÓ LECTORA!!**)
* Un **dictat** i una **còpia** setmanal (en Català i Castellà).
* Llibres que podeu treballar també:
  + **Món Ortogràfic.** Quaderns de treball de Competències Bàsiques. 4. Editorial Barcanova.
  + **Mundo Ortogràfico.** Cuadernos de trabajo de Competencias Básicas. 4. Editorial Barcanova.
  + **Món lector.** Quaderns de treball de Comprensió Lectora. 4. Editorial Barcanova.
  + **LECTOJOCS 11** (Ed. Salvatella) **i LECTOR 13** (Ed. Nadal). Treball de la mecànica lectora.
  + **PRACTICA amb BARCANOVA.** Comprensió lectora. Nº 13
  + **PRACTICA amb BARCANOVA.** Expressió escrita. Nº 15
* ***Aaaah!!!!*** I acabar les pàgines de l’ortogrup d’aquest curs que han quedat per fer.

***Matemàtiques:***

* **Inventeu i resoleu problemes** per repassar **sumes i restes, multiplicació i divisió.** 
* **Dictats de números** fins al 1.000.000, sèries numèriques amb nombres grans (ex 15.500-16.000-16.500-17.000- continua la sèrie) i anterior-posterior (ex escriu els dos números que va abans i els dos números que van després del 27899).
* Representeu **fraccions i números decimals.**
* **Càlcul mental** (podeu veure fitxes que us hem enviat durant el confinament) i repassar les **TAULES DE MULTIPLICAR**.
* Llibres que podeu treballar també:
  + Acabar els **Vuit i mig** (8,10 i 12) no acabats durant el curs.
  + **Vuit i mig. 9.**/ **Vuit i mig. 11.** Col·lecció Baobab. Editorial Teide.
  + **Ara ja puc 6** i **Ara ja puc 7**. Problemes autocorrectius. Editorial Teide.

**MOLT IMPORTANT:** També poden ser-vos molt útils els documents i les propostes que us hem anat enviant durant el confinament, hi ha infinitat de recursos per treballar i moltes activitats virtuals.

Recordeu però, que és un temps de vacances per als vostres fills i necessiten el seu temps d’esbarjo, dies per desconnectar i començar el curs que ve amb les energies renovades. (De l’1 al 14 de setembre és molt recomanable que no facin feina d’escola, que desconnectin completament)

**I NO OBLIDEU QUE FER ALGUNA D’AQUESTES ACTIVITATS ÉS IMPRESCINDIBLE!!!**

* **Veure sortir el sol**
* **Aprendre a jugar a un joc de taula o cartes que desconeixes**
* **Trucar o enviar un missatge a 3 companys de la classe**
* **Veure una pel·lícula en família**
* **Fer llimonada casolana i prendre-la ben fresqueta**
* **Mirar les estrelles una bona estona**
* **Fer gelats casolans**
* **Cuidar una planta**
* **Una nit, anar a dormir molt tard**
* **Fer un pícnic a la platja o al camp**
* **Fer un collaret o una polsera**
* **Veure focs artificials**
* **Visitar un museu o una exposició**
* ***Divertir-te amb globus d’aigua***
* **Visitar una ciutat o poble que no coneguis**
* **Mirar els núvols i posar-los forma**
* **Gaudir dels teus amics, amigues i familiars**
* **Fer esport, cantar, ballar i jugar**
* **Fer una ruta en bici o patinet**
* **Escriure i enviar una postal**
* **Llegir llibres i còmics**
* **Aprendre a cuinar un plat amb algun adult**
* **Aprendre alguna cosa nova.**